ถ้าหากฉีดยาคุมแบบรายเดือนไปแล้วครั้งแรก และทางคลีนิคบอกว่าภายใน2อาทิตย์ตัวยาถึงจะออกฤทธิ์ แต่1วันหลังจากฉีดยามีเพศสัมพันธ์แบบหลั่งด้านนอก สามารถกินยาคุมฉุกเฉินเพื่อลดโอกาสตั้งครรภ์ได้ไหมคะ
สวัสดีค่ะ หากได้เริ่มฉีดยาคุมกำเนิดภายในไม่เกิน 5 วันนับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที และสามารถที่จะมีเพศสัมพันธ์ตั้งแต่วันแรกที่ฉีดยาได้ ดังนั้น จึงไม่จำเป็นต้องทานยาคุมฉุกเฉินค่ะแต่หากได้ไปฉีดเมื่อเลย 5 วันนับจากวันแรกที่มีประจำเดือนมาไปแล้ว ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอยาออกฤทธิ์อย่างน้อย 7 วันก่อน ดังนั้น หากมีเพศสัมพันธ์ ก็อาจต้องพิจารณาทานยาคุมฉุกเฉินไปค่ะ โดยวิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ส่วนการทานยาคุมฉุกเฉิน หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาจะช่วยป้องกันการตั้งครรภ์ได้ประมาณ 95%